open-index/open-wikipedia-markdown huggingface dataset:
لوچانو پاواروتی

اطالیہ کے نامور گلوکار۔ اونچے سُروں میں مغربی کلاسیکی گیت گانے والے بہترین گلوکاروں میں ان کا شمار ہوتا تھا۔

## وجہ شہرت
پاواروتّی نے چالیس برس تک فن کی خدمت کی اور ان کا شمار دنیائے موسیقی کے سب سے زیادہ فروخت ہونے والے فنکاروں میں ہوتا تھا۔ ان کی موسیقی اوپرا کے روایتی قدردانوں کے علاوہ عام لوگوں میں بھی مقبول ہوئی، خاص طور پر انیس سو نوے کے فٹ بال ورلڈ کپ کے لیے بنائی گئی ان کی دھن ’نیسون دورما‘ نے مقبولیتِ عامہ حاصل کی۔

## ابتدائی زندگی
پاوارَوتی کے والد ایک بیکری چلاتے تھے لیکن ساتھ ساتھ اونچے سروں میں گائیکی کے بھی شوقین تھے۔ پاوارَوتی شروع میں اُستاد بننا چاہتے تھے اور دو سال انھوں نے ایک اسکول میں پڑھایا بھی لیکن ساتھ ساتھ انھوں نے گائیکی کی مشقیں بھی جاری رکھیں۔ 1956ء میں انھوں نے گائیکی کو باقاعدہ ایک پیشے کے طور پر اختیار کرنے کا فیصلہ کیا۔ انھوں نے مغربی کلاسیکی گائیکی کی باقاعدہ تعلیم حاصل کرنا شروع کی، جو چھ سال تک جاری رہی۔ اپنے تعلیمی اخراجات پورے کرنے کے لیے وہ انشورنس ایجنٹ کے طور پر بھی کام کرتے رہے۔

## بین الاقوامی شہرت
عالمی شہرت کی دہلیز پر انھوں نے سنہ 1961ء میں قدم رکھا، جب انھوں نے مشہور اطالوی موسیقار Puccini(پوچینی) کے اوپیرا ”لا بوہیم“ میں رودولفو کے کردار میں گائیکی کا ایک بین الاقوامی مقابلہ جیتا۔ اِس کے بعد آنے والے برسوں میں وہ دنیا کے کئی بڑے شہروں کے اسٹیج پر جلوہ گر ہوئے اور اپنے فن کا مظاہرہ کرتے ہوئے شائقین کو مسحور کر دیا۔ انھیں اپنے شعبے میں بیس ویں صدی کا سب سے بڑا گائیک کہا جاتا ہے۔ انھوں نے سنہ 2004ء میں الوداعی کنسرٹس کا ایک سلسلہ شروع کیا تھا، جو انھیں صحت کی خرابی ہی کی وجہ سے گذشتہ سال منقطع کرنا پڑا تھا۔

## ازدواجی زندگی
پاواروتی کی اپنی پہلی بیوی ادوا سے شادی پینتیس برس تک رہی اور اس دوران ان کی تین بیٹیاں ہوئیں۔ انیس سو چھیانوے میں ان میں علیحدگی ہو گئی۔ اس کے بعد انھوں نے اپنی سیکرٹری نکولیتّا مانتوانی کے ساتھ بیاہ کر لیا۔ مانتوانی کی عمر اس وقت چھبیس برس تھی۔ سال دو ہزار تین میں ان کے ہاں جڑواں بچوں کی پیدائش متوقع تھی، لیکن صرف ایک ہی بچ پایا یعنی بیٹی آلس۔

## انتقال
چھ ستمبر 2007ء کو اطالیہ کے شمالی شہر مودینا میں واقع اپنے گھرمیں ان کا انتقال ہوا۔ وہ لبلبے کے سرطان میں مبتلا تھے۔

زمرہ:اطالوی رومن کیتھولک شخصیات
زمرہ:اطالوی ہمدرد عوام
زمرہ:اطالیہ میں سرطان سے اموات
زمرہ:بیسویں صدی کے اطالوی گلوکار
زمرہ:بیسویں صدی کے مرد گلوکار
زمرہ:پرائم ٹائم ایمی ایوارڈ فاتحین
زمرہ:گریمی ایوارڈ فاتحین
زمرہ:گریمی لیجنڈ ایوارڈ یافتگان
زمرہ:مودینا کی شخصیات
زمرہ:1935ء کی پیدائشیں
زمرہ:2007ء کی وفیات
موراثی تضخیم

**موراثی تضخیم** (genomic amplification) کی اصطلاح سے مراد موراثہ (genome) کی تضخیم (amplification) سے ہوتی ہے، تضخیم کا مطلب کسی بھی شے کی مقدار میں اضافہ (ضخامت) کرنے یا ہونے کا ہوتا ہے یعنی یوں بھی کہ سکتے ہیں کہ کسی چیز کی مقدار کو بڑھانا یا اس کو ضخیم کرنا تضخیم کہلاتا ہے۔ اور چونکہ بنیادی طور پر مواثہ یعنی genome اصل میں کسی ایک خلیے میں موجود تمام دنا (DNA) کو کہا جاتا ہے اس لیے موراثی تضخیم کا لفظ ڈی این اے کی تضخیم کے مترادف بھی استعمال ہوتا ہے۔ موراثی تضخیم کا لفظ درج ذیل مقامات پر استعمال ہو سکتا ہے۔ 
* خلوی تقسیم (cell division) پر کسی خلیے میں شاذی (abnormal) یعنی غیر معمولہ طور پر لونجسیمات (chromosomes) کی متعدد نقول (copies) کا بن جانا، اس کی وجہ سے بھی ظاہر ہے کہ موراثہ یا جینوم کی ضخامت میں اضافہ ہوتا ہے۔
* پیسیار (PCR) جس کے ذریعہ ڈی این اے کی نقول بنا کر اس کی تضخیم کی جاتی ہے۔

زمرہ:سالماتی حیاتیات
زمرہ:ڈی این اے
لڈوش فان بے تھوفن

framepx|تصغیر|بائیں|لڈوش فان بے تھوفن

نامور جرمن موسیقار .بون شہر میں سترہ دسمبر سن 1770ء کو پیدا ہوئے اور اُن کا انتقال ہوا، جرمنی کے ہمسایہ ملک آسٹریا کے دار الحکومت ویانا میں، 26 مارچ سن 1827ء کو۔

لُڈوِش فان بے تھوفن کی تخلیق کی ہوئی یہ نَووِیں سمفنی جب سنہ 1824ء کے اوائل میں لندن میں پیش کی گئی تو وہاں کے شائقین اِسے سن کر دَنگ رہ گئے۔ ہر اعتبار سے یہ سمفنی ایک نیا رنگ لیے ہوئے تھی۔ جلد ہی یہ سمفنی یورپ بھر میں بے تھوفن کی مشہور ترین تخلیقات میں سے ایک کے طور پر مقبول ہو چکی تھی۔

بون شہر ہر سال اپنے اِس عالمی شہرت یافتہ فرزند کی یاد میں بے تھوفن فیسٹی وَل کے نام سے ایک میلے کا اہتمام کرتا ہے، جس کا شمار اِس جرمن صوبے نارتھ رائن ویسٹ فیلیہ کے بڑے اور تاریخی ثقافتی اجتماعات میں ہوتا ہے۔

زمرہ:جرمن شخصیات
زمرہ:موسیقار
شیخ مظفر شکور

ملائیشیا کے خلاباز وہ پہلے مسلمان جو ماہِ رمضان میں خلاء میں گئے۔ وہ خلائی اسٹیشن پر جمعہ کو پہنچیں گے اور وہاں نو دن گزاریں گے جس دوران وہ عید کا تہوار بھی اپنے ساتھی خلابازوں کے ساتھ منائیں گے۔

شیخ مظفر شکور کے خلائی سفر پر روانگی کے موقع پر ان کے آبائی ملک میں جوش و خروش دیکھنے آیا اور ملائیشیا کے وزیر اعظم عبد اللہ احمد بداوی نے کوالالمپور میں ایک خصوصی تقریب میں ایک ہزار طلبہ کے ہمراہ یہ منظر دیکھا۔

ملائیشیا کے علما نے خلاء میں دینی فرائض سر انجام دینے کے حوالے سے شیخ مظفر کے لیے خصوصی ہدایت نامہ تیار کیا ہے جس کے تحت وہ وضو کے لیے ایک گیلا تولیہ استعمال کریں گے اور بے وزنی کی کیفیت کی بنا پر نہ تو انھیں قبلہ رخ ہونا پڑے گا اور نہ رکوع و سجود کرنا ہوں گے۔ اوقاتِ نماز سے متعلق مخمصہ دور کرنے کے لیے شیخ مظفر شکور قازقستان کے معیاری وقت کو مدِ نظر رکھیں گے۔

زمرہ:1972ء کی پیدائشیں
زمرہ:بقید حیات شخصیات
زمرہ:ملائیشیائی مسلم
زمرہ:مینگکاباو شخصیات
زمرہ:کوالا لمپور کی شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:مالے نژاد کی ملائیشیائی شخصیات
زمرہ:ملائیشیائی جراح
زمرہ:کوالالمپور کے اطبا
زمرہ:نگری سمبیلان کی شخصیات
زمرہ:ملائیشیا اطباء
زمرہ:ملائیشیا کی شخصیات
زمرہ:ملائیشیا
آل پارٹیز ڈیموکریٹک موومنٹ

جسے عرف عام میں اے پی ڈی ایم (APDM) کہا جاتا ہے۔ یہ اپوزیشن الائنس اے پی سی 2007 کے بعد منظر عام پر آیا۔ کیونکہ پیپلز پارٹی سے صدر مشرف کے وردی کے انتخاب کے موقع پر دیگر پارٹیوں کے اختلافات سامنے آئے یوں اے آر ڈی سے علاحدہ ہو کر نواز شریف نے ایک نئی الائنس کی تشکیل کی جس مندرجہ ذیل سیاسی جماعتیں شامل تھیں : 
* متحدہ مجلس عمل
* پاکستان تحریک انصاف
* پاکستان مسلم لیگ (نواز)
* پختون خواہ ملی عوامی پارٹی
* عوامی نیشنل پارٹی 

اس الائنس نے انتخابات سے پہلے صدر مشرف کے خلاف کئی جلسے جلوس کئی جن کو وہ عوامی پزیرائی حاصل نہ ہوئے۔ صدر کے انتخاب سے پہلے الائنس نے استعفے دینے کی بات کی جس میں سرحد اسمبلی کی تحلیل بھی شامل تھی۔ لیکن مولانا فضل الرحمن کی سیاست کی وجہ سے یہ بھی ممکن نہ ہو سکا۔ 6 اکتوبر 2007ء کے صدارتی انتخابات کے موقع پر اے پی ڈی ایم نے ہڑتال کی اپیل کی جس پر عوام نے کوئی عمل نہیں کیا۔ کیونکہ عوام میں اگر ایک طرف صدر مشرف کی مقبولیت کم ہو رہی تھی تو دوسری طرف سیاسی قیات سے بھی عوام کو کافی مایوسی ہوئی۔ 

زمرہ:پاکستان میں جماعتی اتحاد
زمرہ:پرویز مشرف
زمرہ:تاریخ پاکستان
زمرہ:سیاسی اتحاد
برلاس

* لقب۔
  (سلطان۔سردار۔خان۔بیگ۔مرزا۔امیر۔آغا۔آفندی)
**برلاس [[وسط ایشیا|وسطی ایشیا]]، بھارت ، پاکستان، جموں و کشمیر اور افغانستان کا** مشہور ترک منگول قبیلہ ہے ۔ برلاس منگولی اور ترکی زبان کا لفظ ہے۔ منگولی زبان میں اس کا مطلب شُجاع، بہادر اور دلیر کا ہے۔ قدیم ترکی زبان میں لفظ برلاس کا مطلب شیر ہے۔ قبیلہ برلاس فاتحِ ایشیا امیر تیمور کا قبیلہ ہے جو چنگیز خان کے قبیلے قیات بورجگین کی ذیلی شاخ ہے۔ منگول سردار تومنہ/تومنے خان کے جڑواں بیٹوں میں سے ایک بیٹا قبل خان پیدا ہوا اور اسی کی نسل سے چوتھی پُشت میں چنگیز خان اور دوسرا بیٹا قاچولی بہادر جس کے بیٹے ایردمجی کو بہادری اور دلیری کی وجہ سے برلاس کہا جانے لگا۔ جس کی وجہ سے لفظ برلاس مشہور ہوا اور قبیلے کے نام کے طور پر اختیار کیا گیا۔ ورنہ قاچولی بہادر تک سب قبیلہ قیات کہلاتے تھے۔ آگے چل کر ایردمجی برلاس کی چوتھی پُشت میں مشہور شخصیت قراچار نوئیان برلاس پیدا ہوا جو چنگیز خان کا ہمعصر اور مشیر اعلیٰ تھا جس کو چنگیز خان ابنِ عم (چچا کا بیٹا) کہہ کر پکارتا تھا۔ قراچار نوئیان برلاس کی پانچویں پُشت میں امیر تیمور برلاس پیدا ہوا۔ جس کی وجہ سے برلاس قبیلہ دنیا میں خاص حیثیت اور پہچان سے مشہور ہوا فاتح ایشیا امیر تیمور برلاس نے اپنی خودنوشت “تزکِ تیموری” میں اپنا خاندان چغتائی اور قبیلہ برلاس لکھا ہے اور امیر تیمور برلاس کی چھٹی پُشت سے مغل بادشاہ، فاتح ہندوستان ظہیر الدین محمد بابر پیدا ہوا۔ چنگیز خان اورامیر تیمور برلاس دونوں کا جد امجد ایک ہی ہے جس کا نام تومنہ یا تومنے خان ہے۔ تیمور اور بابر دونوں نے اپنی ہر تحریر میں خود کو ترک کہا۔ مثلاً امیر تیمور نے کہا تھا: "ہم توران کے بادشاہ ہیں، ہم ترکستان کے امیر ہیں، ہم ترک کے فرزند ترک ہیں، ہم اقوام میں سب سے قدیم اور سب سے عظیم قوم ترک قوم کے سردار ہیں۔" یہ اس لیے کہ قبیلہ برلاس وسطی ایشیا یا ترکستان میں رہتا تھا اور منگولی زبان نہیں بلکہ ایک ترک زبان (چغتائی ترکی) بولتا تھا اور اسی وجہ سے سلاطینِ تیموری چغتائی ترک کہلائے۔ اگر ابوالغازی بہادر خان کی مشہور کتاب شجرہ ترکی کا مطالعہ کیا جائے تو معلوم ہوتا ہے کہ منگول/مغل خان اور اس کا جڑواں بھائی تاتار خان ترک بن یافث بن نوح(علیہ السلام) کی اولاد میں سے تھے اور اوغوز خان جو بیشتر ترکوں کا جدِ امجد ہے منگول/مغل خان کا پوتا تھا۔ یہی وجہ ہے کہ منگول اور ترک روایات، رہن سہن اور قبل از اسلام مذہب میں یکساں تھے۔


زمرہ:بورجگین
زمرہ:ترک اقوام
زمرہ:سابقہ متحدہ ریاستیں
زمرہ:شجرہ ترکی
زمرہ:تزکِ تیموری
تکریر

**تکریر** یا ploidy سے مراد کسی خلیے میں موجود مثلی لونجسیمات (homologous chromosomes) کے مجموعے (set) کے عدد کی ہوتی ہے، یعنی تکریر یہ بتاتی ہے کہ کسی خلیے میں لونجسیمے ایک گنا ہیں، دو گنا یا کتنے گنا۔ مثال کے طور پر اگر کسی خلیے میں مثلی لونجسیمات کا ایک گروہ یعنی مجموعہ یا سیٹ ہے تو اس کی تکریر، ایک گنا (onefold) مانی جاتی ہے اور اگر کسی خلیے میں لونجسیمات کے دو مجموعے ہیں تو اس کی تکریر دگنا (twofold) سمجھی جائے گی اور اسی طرح اگر تین مجموعے ہیں تو تکریر یا پلوئڈی بھی تین گنا (threefold) ہوگی۔

کسی بھی عضویہ (organism) کے خلیات میں تکریر ایک دوسرے سے مختلف ہو سکتی ہے، جیسے کہ انسان کے جسمی (somatic) خلیات میں تو لونجسیمات کی تکریر دگنا ہوتی ہے جن میں سے ایک مجموعہ، ماں کی جانب سے جبکہ دوسرا مجموعہ، باپ کی جانب سے آیا ہوا ہوتا ہے، جبکہ نذری یا germline خلیات (نطفہ اور بیضہ) میں یہ مجموعہ واحد یا ایک گنا ہوتا ہے جو بعد میں جنسی ملاپ پر ساتھی کے ایک گنا لونجسیمات رکھنے والے متعلقہ نذری خلیے سے ملکر دو مجموعات رکھنے والا خلیہ لاقحہ یا zygote بنا لیتا ہے۔
## وجہ تسمیہ
بنیادی طور پر لفظ تکریر اصل میں تکرار کے لفظ سے قریب ہے اور اپنے مفہوم میں تعدد یا بعض اوقات تکاثر کے معنوں میں آجاتا ہے جبکہ انگریزی کا لفظ ploidy اصل میں ایک یونانی لفظ ploos سے بنا ہے جس کے معنی بھی تکریر کی طرح تعدد یا تکاثر کے ہوتے ہیں۔ اردو تکریر اور انگریزی ploid کے الفاظ طب میں بطور لاحقہ بھی آتے ہیں اور جیسا کہ مضمون کی ابتدا میں ذکر آیا کہ کسی بھی خلیے میں موجود لونجسیموں (chromosomes) کی تعداد یا ان کے عدد کو ظاہر کرتے ہیں۔
## عامی تکریر
 عامی تکریر (Euploidy)
عامی تکریر، ایک ایسی تکریر ہوتی ہے جس میں کسی بھی جاندار کے خلیات میں درست یا فطری تعداد میں لونجسیمات موجود ہوں۔ یعنی یوں بھی کہ سکتے ہیں عام طور پر جتنے لونجسیمے کسی خلیے میں ہونے چاہیں اتنے ہی موجود ہوں تو ایسی حالت تکریر کو اس کی درست یا عام حالت پر ہونے کیوجہ سے عامی تکریر کہا جاتا ہے۔

## ناعامی تکریر
 ناعامی تکریر (Aneuploidy)

زمرہ:خلیہ
زمرہ:وراثیات
زمرہ:ویکی ڈیٹا سے مطابقت رکھنے والی مختصر تفصیل
ڈورس لیسنگ

انگریزی نام۔Doris Lessing 
2007ء کی ادب کی نوبل انعام یافتہ ادیبہ ۔1919ء کو ایران میں پیدا ہوئیں۔ زندگی کا کچھ حصہ انھوں نے افریقا میں گزارالیکن با لآخر 1949ء میں انھوں نے برطانیہ میں مستقل سکونت اختیار کر لی۔

گذشتہ ایک صدی سے زیادہ کے عرصے میں ادب کا نوبل انعام حاصل کرنے والی وہ صرف گیارہویں خاتون ہیں۔ ان کی معروف کتابوں میں’دی گولڈن نوٹ بک‘، ’میموائرز آف اے سروائیور‘ اور ’دی سمر بیفور دی ڈارک‘ شامل ہیں۔

انیس سو باسٹھ میں جب’دی گولڈن نوٹ بک‘ منظرِعام پر آئی تو تحریکِ نسواں کے حامیوں نے اسے ہاتھوں ہاتھ لیا لیکن خود مصنفہ نے کبھی نسوانی تحریک کے لیے کسی جوش و خروش کا مظاہرہ نہیں کیا۔

گذشتہ تیس برس کے دوران میں انھیں تین بار ُبکرپرائز کے لیے بھی نامزد کیا گیا لیکن یہ انعام ان کے مقدر میں نہ تھا۔

## بیرونی روابط
* ڈورِس لیسنگ 90 برس کی ہو گئیں

## مزید دیکھیے
* نوبل ادب انعام
## حوالہ جات

زمرہ:1919ء کی پیدائشیں
زمرہ:2013ء کی وفیات
زمرہ:اکیسویں صدی کی مصنفات
زمرہ:اکیسویں صدی کے برطانوی ناول نگار
زمرہ:اکیسویں صدی کے مضمون نگار
زمرہ:انگریز آپ بیتی نگار
زمرہ:انگریز شعرا
زمرہ:انگریز صوفیا
زمرہ:برطانوی خواتین ناول نگار
زمرہ:برطانوی شخصیات
زمرہ:برطانوی نوبل انعام یافتہ
زمرہ:بیسویں صدی کی مصنفات
زمرہ:بیسویں صدی کے افسانہ نگار
زمرہ:بیسویں صدی کے انگریز شعراء
زمرہ:بیسویں صدی کے انگریز ناول نگار
زمرہ:بیسویں صدی کے برطانوی مصنفین
زمرہ:بیسویں صدی کے برطانوی ناول نگار
زمرہ:بیسویں صدی کے مصنفین
زمرہ:بیسویں صدی کے مضمون نگار
زمرہ:خاتون نوبل انعام یافتہ
زمرہ:روڈیسیائی ناول نگار
زمرہ:زمبابوی کمیونسٹ
زمرہ:زمبابوی مصنفات
زمرہ:زمبابوی ناول نگار
زمرہ:زمبابوی افسانچہ نگار
زمرہ:بیسویں صدی کے زمبابوی مصنفین
زمرہ:انگریز مصنفات
زمرہ:اکیسویں صدی کی برطانوی مصنفات
زمرہ:کرمانشاہ کی شخصیات
زمرہ:برطانوی خواتین مضمون نگار
زمرہ:اکیسویں صدی کے برطانوی ڈراما نگار اور ڈراما نویس
زمرہ:بیسویں صدی کے برطانوی ڈراما نگار اور ڈراما نویس
زمرہ:برطانوی خواتین ڈراما نگار اور ڈراما نویس
زمرہ:اکیسویں صدی کی انگریز مصنفات
زمرہ:بیسویں صدی کی زمبابوی مصنفات
زمرہ:ادب میں نوبل انعام یافتگان
زمرہ:فیلو رائل سوسائٹی ادب
زمرہ:انگریز شاعرات
زمرہ:انگریز ڈراما نگار اور ڈراما نویس
زمرہ:جنوب افریقی صوفیا
زمرہ:انگریز مضمون نگار
نقل مقامی

سائنس اور بالخصوص وراثیات و خلیاتی حیاتیات میں **نقل مقامی** کا لفظ انگریزی کے  trans-location  کے متبادل کے طور پر اختیار کیا جاتا ہے، trans کے لفظ کا سابقہ عمومی طور پر عبر کے معنوں میں آتا ہے اور بنیادی طور پر اس کا مفہوم منتقلی کا ہوتا ہے (اس کی مزید وضاحت کے لیے انتقال (transduction) کا صفحہ دیکھیے) جبکہ location کا لفظ جگہ یا مقام یا مکان کا مفہوم رکھتا ہے۔ گویا اس کو نقل مکانی بھی لکھنا علمی اعتبار غلط نہیں ہوگا مگر چونکہ نقل مکانی کا لفظ عام طور پر اردو میں migration کے لیے ہجرت کے لفظ کے نعم البدل کے طور پر بھی مستعمل ہے جو اپنے مفوم میں motion یا حرکت سے زیادہ قریب ہوکر locomotion سے نزدیک آجاتا ہے جبکہ translocation کا لفظ (جیسا کہ نیچے اس کے استعمالات میں آجائے گا) زیادہ تر تصور میں مقام یا کسی چیز کی جگہ سے قربت رکھتا ہے اسی لیے سائنسی مضامین میں اسے نقل مقامی لکھا جاتا ہے۔
* علم وراثیات (genetics) میں کسی ایک لونجسیمے (chromosome) کے کسی حصے کا اپنے اس لونجسیمے پر اپنے مقام سے منتقل ہوکر کسی دوسرے لونجسیمے پر چلے جانا، جس کو نقل مقامی لونجسیمہ (Chromosomal translocation) کہا جاتا ہے۔
* نباتات میں فلافہ (phloem) کے ذریعہ سے غذا کی منتقلی کا عمل۔
* علم سالماتی حیاتیات میں لحمیاتی تالیف (protein synthesis) کے دوران DNA کے عمل انتساخ یا transcription کے بعد رائبوسوم کا mRNA کے سالمے پر ایک کے بعد دوسرے codon پر نقل مقامی کرتے ہوئے ترجمہ (translation) کے ذریعہ لحمیات (protein) تیار کرنا۔
* علم سالماتی حیاتیات میں لحمیاتی تالیف (protein synthesis) کے دوران بننے والی لحمیات کے سالمات کا درون شاکلی شبکہ (endoplasmic reticulum) کی جھلی (membrane) سے گذر کر درون شاکلی انٹرنیٹ کے خانے میں آنے کا عمل بھی نقل مقامی کہلاتا ہے۔

زمرہ:سالماتی حیاتیات
زمرہ:ضد ابہام صفحات
زمرہ:ویکی ڈیٹا سے مختلف مختصر وضاحت
کشور کمار

## ابتدائی زندگی
ابھاس کمار گانگولی یعنی **کشور کمار** 4 اگست 1929ء کو مدھیہ پردیش میں ایک بنگالی خاندان میں پیدا ہوئے۔ ان کے والد ایک وکیل تھے اور کشور اپنے 4 بہن بھائیوں میں سب سے چھوٹے تھے۔ وہ ابھی چھوٹے ہی تھے کہ ان کے بھائی اشوک کمار نے بمبئی جاکر اداکاری کا پیشہ اختیار کیا۔ ان کے ایک دوسرے بھائی انوپ کمار بھی فلموں سے وابستہ تھے۔ اس طرح انھوں نے بھی اپنے بھائی کے نقش قدم پر چلتے ہوئے فلموں میں کام کرنے کے لیے بمبئی آئے۔
کیرئیر
1948ء میں بمبئی ٹاکیز کی فلم ضدی میں پہلا گانا گانے کا موقع ملا۔ بطور اداکار ان کی پہلی فلم اندھولن تھی جو 1951ء میں رلیز ہوئی۔ 1954ء میں انھوں نے بمل رائے کی نوکری میں ایک بے روزگار نوجوان کا کردار ادا کیا۔

## مشہور فلمیں
نئی دہلی، آشا، جھمرو، ہاف ٹکٹ، چلتی کا نام گاڑی، ان کی کچھ اہم فلمیں رہیں۔ لیکن فلم پڑوسن میں نبھائے گئے ایک کردار کو کافی شہرت حاصل ہوئی۔ انھوں نے لگ بھگ 81 فلموں میں بطور اداکار کام کیا۔ ان کی اداکاری کا ہر کوئی مداح تھا۔

## گلوکاری

برمن دا نے پہلی مرتبہ انھیں فلموں میں گانے کا موقع دیا۔ کشور نے تقریباً 574 فلموں کے لیے گانے گائے۔ برمن دا نے ان کی عمدہ گائیکی کو پہچان کر فلم منیم جی، ٹیکسی ڈرائیور، فنڈوش، نو دو گیارہ، گائیڈ، جیول تھیف، پریم پجاری، تیرے میرے سپنے میں کبھی نہ بھولنے والے گیت کشور کے ذریعے گوائے۔ فلم ڈون میں کھئی کے پان بنارس والا نے تو کشور دا کو ہمیشہ کے لیے امر کرنے میں اہم کردار ادا کیا۔

ہندی کے علاوہ تمل، مراہٹی، آسامی، گجراتی، بھوجپوری، جیسی زبانوں میں بھی گیت گائے۔ کندن لال سہگل کو گائیکی میں اپنا استاد ماننے والے کشور کمارنے لتا منگشکر اور آشا بھوسلے کے ساتھ کافی ہِٹ گیت گائے۔ لتا جی کو وہ بہن مانتے تھے۔

## اعزازات

آج کے دور میں ہندوستانی فلموں کے کئی مشہور گلوکار کشور کمار کو ہی اپنا استاد مانتے ہیں۔ کشور کمار کو 1969ء میں فلم ارادھنا کے لیے بہترین گلوکار کا فلم فیر ایورڈ ملا۔ ان کے گائیکی کے لیے ان کو آٹھ مرتبہ یہ اعزاز ملا۔

## فلمسازی

گائیکی کے ساتھ ساتھ کشور دا نے فلمسازی میں بھی قدم رکھا اور 1970 کے بعد تقریباً بارہ فلمیں بنائیں جن کو کامیابی حاصل نہ ہو سکی۔ اداکارہ مدھو بالا سے کافی عشق رہا ان کی بیماری کے دور میں مدھو بالا سے شادی کی اور موت تک وہ ان کے خدمت کرتے رہے۔

13 اکتوبر 1987ء کو ان کا انتقال ہو گیا۔

## بیرونی روابط
* کشور کمار سنگیت کے ساگر تھے، جاوید اختر

زمرہ:1929ء کی پیدائشیں
زمرہ:1987ء کی وفیات
زمرہ:بالی وڈ پس پردہ گلوکار
زمرہ:بنگالی شخصیات
زمرہ:بنگالی مرد اداکار
زمرہ:بنگالی موسیقار
زمرہ:بنگالی ہندو
زمرہ:بیسویں صدی کے بھارتی مرد اداکار
زمرہ:بیسویں صدی کے ہندوستانی گلوکار
زمرہ:بھارتی فلم ہدایت کار
زمرہ:بھارتی فلمی اداکار
زمرہ:بھارتی فلمی پیشکار
زمرہ:بھارتی مرد فلمی اداکار
زمرہ:بھارتی مرد فلمی گلوکار
زمرہ:بھارتی مرد گلوکار
زمرہ:بھارتی مزاح کار
زمرہ:کولکاتا کی شخصیات
زمرہ:ممبئی کےموسیقار
زمرہ:ممبئی کی شخصیات
زمرہ:ممبئی کے فلم پروڈیوسر
زمرہ:ممبئی کے فلمی ہدایت کار
زمرہ:ممبئی کے مرد اداکار
زمرہ:ہندوستانی گلوکار
زمرہ:ہندی زبان کے فلم ہدایت کار
زمرہ:ہندی سنیما کے مرد اداکار
زمرہ:بیسویں صدی کے مرد گلوکار
زمرہ:کھنڈوا کی شخصیات
زمرہ:بیسویں صدی کے مزاحیہ اداکار
زمرہ:بنگال کی موسیقی
زمرہ:فلم فیئر فاتحین
زمرہ:بیسویں صدی کے بھارتی مرد گلوکار
زمرہ:کشور کمار
زمرہ:ممبئی میں وفات پانے والی شخصیات
زمرہ:فلم ساز
نیلی فرٹاڈو

**نیلی فرٹاڈو** (انگریزی: Nelly Kim Furtado) (ولادت: 2 دسمبر 1978 ء) کینیڈا کی معروف گلوکارہ، گیت نگار اور رقاصہ ہے۔

نامور کینیڈی گلوکارہ فرٹاڈو کم سنی ہی میں شوبزنس کی دنیا میں قدم رکھ چکی تھیں۔

جب 2000ء میں انھوں نے اپنے گیتوں کے پہلے البم Whoa, Nelly! کے ساتھ عالمی شہرت کی دہلیز پر قدم رکھا تو اُن کی عمر صرف اٹھارہ برس تھی۔ یہ البم 16 ملین کی تعداد میں فروخت ہوا۔

2003ء میں گیتوں کا دوسرا البم Folklore جاری ہوا جبکہ 2006ء میں Loose کے نام سے۔ اپنے شوہر سے طلاق کی وجہ سے بھی وہ عالمی ذرائع ابلاغ کی خبروں کا موضوع بنیں۔ اس کے بعد برٹنی نے دوسری شادی کر لی۔
## حوالہ جات

زمرہ:1978ء کی پیدائشیں
زمرہ:اکیسویں صدی کی کینیڈین اداکارائیں
زمرہ:اکیسویں صدی کی کینیڈین گلوکارائیں
زمرہ:اکیسویں صدی کی گلوکارائیں
زمرہ:اکیسویں صدی کے کینیڈین گلوکار
زمرہ:ایم ٹی وی یورپ میوزک ایوارڈز فاتحین
زمرہ:بقید حیات شخصیات
زمرہ:بیسویں صدی کی کینیڈین گلوکارائیں
زمرہ:بیسویں صدی کی گلوکارائیں
زمرہ:بیسویں صدی کے کینیڈین گلوکار
زمرہ:کینیڈین گلوکار-نغمہ نگار
زمرہ:کینیڈین گلوکارائیں
زمرہ:کینیڈین گیت نگار گلوکارائیں
زمرہ:کینیڈین لوک گلوکار
زمرہ:گریمی ایوارڈ فاتحین
زمرہ:کینیڈین ہمدرد عوام
زمرہ:کینیڈین پاپ گلوکارائیں
زمرہ:ورلڈ میوزک ایوارڈ یافتگان
زمرہ:برٹ ایوارڈ یافتگان
زمرہ:ایکو (میوزک ایوارڈ) فاتحین
زمرہ:جیفن ریکارڈز کے فنکار
زمرہ:ویکی ڈیٹا سے مختلف مختصر وضاحت
زمرہ:اکیسویں صدی کی پرتگیزی اداکارائیں
زمرہ:پرتگیزی لوک گلوکار
زمرہ:پرتگیزی گٹار نواز
زمرہ:پرتگیزی ہپ ہاپ موسیقار
زمرہ:پرتگالی پاپ گلوکار
زمرہ:پرتگیزی گیت نگار گلوکارائیں
زمرہ:انٹرسکوپ ریکارڈز کے فنکار
زمرہ:لاطینی موسیقی میں خواتین
ماتا امرتا نندا مائی

تصغیر|ماتا امرتا نندا مائی

**امرتا نندا مائی** جنھیں ’اماں‘ بھی کہا جاتا ہے اپنی جپھی یا بغل گیری کے وجہ سے جانی جاتی ہیں۔ ہندوستان میں لوگوں کی ایک بہت بڑی تعداد امرتا نندا مائی کی پیروکار ہے۔ ان کے بارے میں کہا جاتا ہے کہ وہ اب تک دو کروڑ ساٹھ لوگوں سے گلے مل چکی ہیں۔ جنوری دو ہزار پانچ میں امرتا نندا مائی نے ایشیا میں آنے والے سمندری طوفان سونامی کے متاثرین کے لیے ایک ارب روپے یعنی تئیس ملین ڈالر کا عطیات جمع کرنے کا عزم ظاہر کیا تھا۔

’جپھی گرو‘ کے حوالے سے معروف اس خاتون کو ’درشن‘ نامی دستاویزی فلم کا موضوع بنایا گیا تھا اور یہ فلم اس سال کے اوائل میں کانز میں پیش کی گئی تھی۔ امرتا نندا مائی ہر سال عالمی دورہ کرتی ہیں۔

پیرس میں ’سینما ورائٹی فیسٹیول‘ کے موقع پر انسانوں کے لیے ان کی خدمات کی بنا پر خراج عقیدت کے طور اداکارہ شیرون سٹون نے 2007ء میں اعزاز پیش کیا۔

زمرہ:اکیسویں صدی کے ہندو مذہبی رہنما
زمرہ:بھارتی خواتین سماجی کارکنان
زمرہ:بھارتی سماجی کارکن
زمرہ:بھارتی گلوکارائیں
زمرہ:بھارتی خواتین آدم دوست
زمرہ:بھارتی مخیرین
زمرہ:بھارت کے مذہبی رہنما
زمرہ:ہندوستان کے ہندو روحانی گرو
زمرہ:بھجن گلوکار
زمرہ:بقید حیات شخصیات
زمرہ:بیسویں صدی کی بھارتی خواتین
زمرہ:بیسویں صدی کی بھارتی شخصیات
زمرہ:بیسویں صدی کے ہندو مذہبی رہنما
زمرہ:روحانی اساتذہ
زمرہ:سماجی کارکن
زمرہ:ضلع کولم کی شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:کیرلا کی معلمات
زمرہ:کیرلا کے سماجی کارکنان
زمرہ:کیرلا کے گلوکار
زمرہ:کیرلا کے معلمین
زمرہ:ملیالی شخصیات
زمرہ:ویکی ڈیٹا سے مختلف مختصر وضاحت
زمرہ:ہندو سنت
زمرہ:ہندوستانی کلاسیکی خواتین گلوکار
زمرہ:1953ء کی پیدائشیں
دیوبند

بھارت کے شمالی صوبہ اترپردیش کے ضلع سہارنپور میں واقع ایک قصبہ۔ جہاں عظیم اسلامی ادارہ دارالعلوم دیوبند قائم ہے۔

زمرہ:دیوبند
زمرہ:دیوبندی مکتب فکر
زمرہ:ضلع سہارنپور
زمرہ:ضلع سہارنپور کے شہر اور قصبے
زمرہ:ویکی ڈیٹا سے مختلف مختصر وضاحت
زمرہ:جغرافیہ بھارت
زمرہ:بھارت میں یونیورسٹی شہر
ویراپن

بھارت کے بدنام زمانہ ڈاکو **ویراپن** قتل کے 120 واقعات میں پولیس کو مطلوب تھے۔ لمبے چہرے اور گھنی مونچھوں والا یہ شخص سب سے ظالم اور خطرناک انسان تصور کیا جاتا رہا۔18 جنوری 1952ء کو گاؤں گوپی ناتم تامل ناڈو میں پیدا ہوئے۔ ویراپن نے ہاتھی دانت بیچنے کے کاروبار کے ساتھ جرائم کی دنیا میں قدم رکھا کہا جاتا ہے کہ ویراپن نے چودہ سال کی عمر میں پہلا ہاتھی مارا تھا۔ لوگوں کا خیال ہے کہ اس کے بعد سے انھوں نے تقریباً دو ہزار ہاتھی مارے ۔

## علاقہ

ہاتھی دانت سے ویراپن صندل کی لکڑی کی اسمگلنگ میں آئے اور اس کے بعد اس کے بعد قتل اور اغوا کا سلسلہ شروع ہوا۔ ویراپن پر کروڑوں روپئے کے ہاتھی دانت اور صندل کی لکڑی کی اسمگلنگ کا الزام تھا۔ ویراپن جنوبی کرناٹک اور تمل ناڈو(تا مل ناڈو) کے جنگلوں میں سرگرم تھے۔ لیکن کبھی کبھی وہ کیرالہ کے جنگلوں تک بھی پہنچ جاتے تھے۔ ویراپن کا گھر بار بھی انھیں گھنے جنگلوں میں تھا۔ ویر اپن کی حمایت کرنے والے ویراپن کا موازنہ رابن ہڈ سے کرتے۔

## خوف

ویراپن کو پکڑنے میں اس لیے بھی دشواری آتی تھی کیونکہ ان کے مخبروں کا جال بہت مضبوط تھا اور وہ ہر وقت حفاظتی دستوں سے ایک قدم آگے رہتے تھے۔ ویراپن کا علاقے میں اتنا خوف تھا کہ لوگ خوف سے زبان نہیں کھولتے تھے اور یہی حفاظتی دستوں کی سب سے بڑی پریشانی تھی۔ ویراپن کے گروہ کے لوگ معمولی سا شک ہونے پر کسی کو بھی قتل کر دیتے تھے۔

## گرفتاری کی کوششیں

1990 میں تین ریاستوں نے ملکر ویراپن کے خلاف ایک کارروائی شروع کی تھی جس میں 15000 سپاہیوں کو لگایا گیا تھا۔ تین ریاستوں کی اس مشترکہ کارروائی کے دباؤ میں آکر ویر اپن نے خود کو حکام کے حوالے کرنے کی پیشکش کی تھی جس کے عوض میں انھوں نے اپنے خلاف تمام کیس ختم کرنے کے ساتھ ایک بڑی رقم اور ہتھیار ساتھ رکھنے کا مطالبہ کیا تھا۔ ویراپن کے یہ مطالبات مسترد کر دئے گئے اور اس کے جواب میں انھوں نے محکمہء جنگلات کے نو لوگوں کو اغوا کر لیا تھا۔

ویراپن کوصرف ایک بار 1986میں گرفتار کیا جا سکا تھا۔ جس کے بعد ویراپن چار پولیس والوں کا قتل کر کے فرار ہو گئے تھے۔ دسمبر دو ہزار دو میں انھوں نے جنوبی ریاست کرناٹک کے وزیر ایچ ناگپا کو اغوا کرکے ہلاک کر دیا تھا۔ ویراپن نے جنوبی ہندوستان کے مشہور اداکار راجکمار کو اغوا کرکے سنسنی پھیلا دی تھی۔ لیکن تین مہینے بعد ان کو رہا کر دیا تھا۔ حکومت ویراپن کو پکڑنے میں اب تک گیارہ کروڑ روپئے خرچ کیے۔

## ہلاکت

18 اکتوبر 2004ء کو تامل ناڈو اور کرناٹک کی سرحد پر ویراپن اپنے تین ساتھیوں کے ساتھ ایک پولیس مقابلے میں مارے گئے۔

## مزید دیکھیے
* پھولن دیوی
## حوالہ جات

زمرہ:1952ء کی پیدائشیں
زمرہ:2004ء کی وفیات
زمرہ:بھارتی چنگی چور
زمرہ:بھارتی سلسلہ وار قاتل
زمرہ:بھارتی قاتل
زمرہ:بھارتی ڈاکو
زمرہ:تمل شخصیات
زمرہ:تمل ناڈو میں جرم
زمرہ:کرناٹک میں جرم
زمرہ:مرد سلسلہ وار قاتل
زمرہ:ڈاکو
زمرہ:بھارتی اغوا کار
زمرہ:بلوائی سرغنے
زمرہ:بھارتی مجرمین
زمرہ:قاتل
زمرہ:اغوا کار
نویدہ

**نویدہ** یا **مرکیزہ** (nuclide) اصل میں ایسے جواہر کو کہا جاتا ہے کہ جو اپنا ایک جوہری عدد (atomic number)، کمیتی عدد (mass number) اور اپنے مرکزے کی ایک مقداری حالت (quantum state) رکھنے کے ساتھ ساتھ ایک ایسا قابل پیمائش عرصۂ حیات (lifetime) بھی رکھتے ہوں جو  10−10 ثانیے سے زیادہ ہو۔ اس تعریف کے لحاظ سے مرکزی ہم پارے (isomers) تو مرکیزات میں شمار کیے جا سکتے ہیں لیکن مرکزی تعاملات (nuclear reactions) کے دوران بننے والے غیر پائدار مرکزوں کو مرکیزات میں شمار نہیں کیا جاتا بلکہ ان کے لیے اشعاعی مرکیزہ (radionuclide) کی اصطلاح اختیار کی جاتی ہے۔

زمرہ:نویاتی طبیعیات
زمرہ:ہم‌جات
مشعہ نویدہ

نویہ (ضد ابہام) اور جوہری نویہ۔
**مشعہ نویدہ** یا **مرکیزہ** (radionuclide) ایک ایسا جوہر جس کا مرکزہ <small>(nucleus)</small> زائد توانائی رکھنے کے باعث ناپائدار کیفیت کا شکار ہوتا ہے اور اپنی یہ توانائی وہ یا تو کسی ذرے <small>(particle)</small> (جس کو اشعاعی ذرہ (radiation particle) کہا جاتا ہے) کو منتقل کردیتا ہے اور یا کسی جوہری برقیہ (atomic electron) کو فراھم کر سکتا ہے، ایسا عمل طبیعیات میں داخلی تبادل (internal conversion) کہلایا جاتا ہے۔ جیسا کہ ابتدا میں ذکر آیا کہ یہ جواہر جنکو ریڈیو نوکلائڈ یا ریڈیو نیوکلائڈ کہا جاتا ہے اصل میں غیر پائدار ذرات ہوتے ہیں جبکہ اگر انھی خصوصیات رکھنے والا کوئی جوہری ذرہ ایک قابل پیمائش عرصۂ حیات <small>(lifetime)</small> رکھتا ہو تو اس کو نویدہ شمار کیا جاتا ہے۔
## جوہری پس منظر
تمام جواہر کی ساخت ایک نظام شمسی کی مانند ہوتی ہے جہاں سورج جیسے مرکز کی طرح ہر جوہر میں ایک نویہ (nucleus) ہوتا ہے جس کے گرد سیاروں کی مانند برقیات گردش کرتے رہتے ہیں جن پر منفی بار پایا جاتا ہے جبکہ جوہر کے نویہ میں مثبت بار والے اولیان (protons) اور بے بار (بیبار) تعدیلان (nurtons) پائے جاتے ہیں جو (مثبت بار کے باعث) ایک دوسرے کو دھکیل کر بکھر جانے والے اولیان کو نویہ میں یکجاء (باندھ) کر رکھنے کا کام انجام دیتے ہیں۔ ایک تعدیلی جوہر میں مثبت اولیان کی تعداد منفی برقیان کے برابر ہوتی ہے اور اولیان کی اس تعداد کو جوہری عدد کہتے ہیں جبکہ مثبت اولیان اور بیبار تعدیلان کی تعداد کو کمیتی عدد کہا جاتا ہے اور اسی کمیتی عدد پر کسی بھی جوہر کے طبیعیی رویے کی خصوصیات انحصار کرتی ہیں جبکہ جوہری عدد سے اس جوہر کی کیمیائی شناخت ہوتی ہے اور اس کو ایک الگ عنصر کا درجہ ملتا ہے؛ عناصر کے کمیتی عدد میں شامل کیے جانے والے تعدیلان کی تعداد کسی ایک ہی عنصر میں مختلف بھی پائی جا سکتی ہے جس کے باعث دو (یا دو سے زیادہ) کمیتی اعداد رکھنے والے عناصر بھی ملتے ہیں جن کو ایک دوسرے کا ہمجاء کہا جاتا ہے۔
## مزید دیکھیے
* نصف حیات

زمرہ:تابکاری
زمرہ:نویاتی کیمیا
زمرہ:نویاتی طبیعیات
زمرہ:ہم‌جات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
داخلی تبادل

**داخلی تبادل** (internal conversion) اصل میں ایک قسم کا اشعاعی تنزل (radioactive decay) ہوتا ہے جس میں ایک انگیختہ (excited) مرکزہ اپنے جوہر میں موجود سب سے نچلے مدار کے برقیہ (electron) کے ساتھ تفاعل یا انٹرایکشن کرتا ہے اور اس کے نتیجے کے طور پر وہ برقیہ، جوہر سے خارج ہوجاتا ہے، ایسے مرکزوں کے لیے اشعاعی مرکیزہ (radionuclide) کی اصطلاح بھی اختیار کی جاتی ہے۔

زمرہ:تابکاری
زمرہ:نویاتی طبیعیات
خودانگیز انشقاق

کسی ایٹمی مرکزے کا خارجی نیوٹرون جذب کیے بغیر خود بخود ٹوٹنا (یعنی شق ہونا) **مختاری انشقاق** spontaneous fission کہلاتا ہے۔ یہ radioactivity کی ایک قسم ہے۔
مختاری انشقاق ایک ایسا اشعاعی تنزل (radioactive decay) ہوتا ہے کہ جو خود مختار یا طعباً قدرتی طور پر واقع ہوتا رہتا ہے اور اسی وجہ سے اس کو مختاری انشقاق کہا جاتا ہے۔ ایسا انشقاق یا fission کا عمل نظریاتی طور پر ایسے کسی بھی جوہری مرکزے میں واقع ہو سکتا ہے جس کا کمیتی عدد یعنی ماس نمبر 130 جوہری کمیتی اکائیوں سے زیادہ ہو۔ لیکن عملی طور پر ایٹم کے مرکزے کا خود بخود ٹوٹنا صرف ان مرکزوں میں دیکھا گیا ہے جن کی کمیت 230 amu سے زیادہ ہوتی ہے۔
ایٹم کے مرکزے (nucleus) کے ٹوٹنے کا ایک اور بھی طریقہ ہوتا ہے لیکن یہ خود بخود نہیں ہوتا۔ قابل انشقاق ایٹم میں جب باہر سے کوئی نیوٹرون داخل ہوتا ہے تو وہ دو چھوٹے ایٹمی مرکزوں میں ٹوٹ جاتا ہے اور اس عمل میں بہت ساری توانائی کے ساتھ مزید نیوٹرون بھی خارج ہوتے ہیں جو دوسرے ایٹموں کو توڑ سکتے ہیں۔ اس طرح نیوٹرون جذب کر کے ایٹم کا ٹوٹنا induced fission کہلاتا ہے۔

یورینیئم238 میں خود بخود مرکزے کے ٹوٹنے کا عمل اتنی سست رفتاری سے ہوتا ہے کہ اس کی نصف مقدار کے ٹوٹنے میں ایک کروڑ ارب سال لگیں گے۔ یہ وقفہ دنیا کی عمر سے بھی 20 لاکھ گنا زیادہ ہے۔
* ایک کلو گرام یورینیم 235 میں ہر سیکنڈ 0.16 ایٹم خود بخود ٹوٹتے رہتے ہیں۔
* ایک کلو گرام پلوٹونیم 239 میں ہر سیکنڈ 10 ایٹم خود بخود ٹوٹتے رہتے ہیں۔
* ایک کلو گرام پلوٹونیم 240 میں ہر سیکنڈ 415,000 ایٹم خود بخود ٹوٹتے رہتے ہیں۔
* ایک کلو گرام 252 Californium میں ہر سیکنڈ دس لاکھ ایٹم خود بخود ٹوٹتے رہتے ہیں۔ اسی وجہ سے اسے neutron source کے طور پر استعمال کیا جاتا ہے۔ مختاری انشقاق کی اتنی زیادہ مقدار کی وجہ سے اس میں سے اچھی خاصی گرمی ہر وقت خود بخود نکلتی رہتی ہے جسے کسی بھی طرح روکا نہیں جا سکتا۔
بائیں|360px

جن ایٹم بموں میں پلوٹونیم 239 استعمال ہوتا ہے ان میں پلوٹونیم کو ٹھنڈا رکھنے کا میکینزم ہوتا ہے ورنہ اپنی ہی گرمی سے پلوٹونیم کے پگھل جانے کا خطرہ ہوتا ہے۔
gun type کا ایٹم بم بنانے کے لیے ضروری ہے کہ مختاری انشقاق بہت زیادہ نہ ہو۔ یہی وجہ ہے کہ پلوٹونیم 239 سے gun type ایٹم بم نہیں بنایا جا سکتا بلکہ implosion type کا ایٹم بم بنایا جاتا ہے۔ البتہ یورینیم 235 سے gun type ایٹم بم بنایا جا سکتا ہے۔ ہیروشیما پر گرنے والا بم لٹل بوائے یورینیم 235 سے بنا gun type کا ایٹم بم تھا۔ اس کے برعکس ناگاساکی پر گرنے والا بم implosion type کا ایٹم بم تھا جسے فیٹ مین کا نام دیا گیا تھا۔ اس میں 13.6 پاؤنڈ یعنی 6.2&nbsp;kg پلوٹونیم 239 موجود تھا اور اس میں سے صرف اڑھائی پاؤنڈ پلوٹونیم 239 استعمال ہوا باقی بکھر گیا۔

## مزید دیکھیے
* کریٹیکل ماس
* جوہری بجلی گھر
* جوہری ہتھیار
* نیوٹرون کراس سیکشن
* پائیداری عناصر
* بریڈر ری ایکٹر
* کوسمک ریز

زمرہ:تابکاری
زمرہ:جوہری ہتھیار
زمرہ:جوہری اسلحات
زمرہ:نیوکلیائی توانائی
زمرہ:نویاتی طبیعیات
زمرہ:نیوکلیئر ری ایکٹر
اشعاعی تنزل

**تابکاری تنزل** یا **اشعاعی تنزل** (radioactive decay)، نویاتی طبیعیات میں ایک ایسے جوہری عمل کو کہا جاتا ہے جس میں اس کا مرکزہ ناپائدار ہونے کی وجہ سے اپنی توانائی کو ذرات یا برقناطیسی موجوں کی صورت میں اشعاع (radiation) کے ذریعہ خارج کرتے ہوئے تنزل کا شکار ہوجاتا ہے۔

## نگار خانہ

file:Radioactive.svg|-->
File:Logo iso radiation.svg|
File:Dangclass7.svg|


زمرہ:تابکاری
زمرہ:نویاتی طبیعیات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
بیٹا تنزل

علم مرکزی طبیعیات میں بیٹا تنزل سے مراد ایک ایسے اشعاعی تنزل (Radioactive Decay) کی ہوتی ہے جس میں کسی اشعاعی مرکیزہ (Radionuclide) سے ایسے ذرات (Particles) خارج ہوتے ہیں کہ جن کو بیٹا ذرات کہا جاتا ہے، یہ بیٹا ذرات (Beta Particles) اپنی حقیقت میں یا تو برقیہ (Electron) ہو سکتے ہیں اور یا پھر مثبرقیہ (Positron) ہو سکتے ہیں۔

## مزید دیکھیے
* تابکاری کی اقسام

زمرہ:تابکاری
زمرہ:نویاتی طبیعیات
بہروپ

## بہروپ

بہروپ ہندستان مین 1996 سے اردو تھیٹر کے لیے بہت مشہور ہے•جواہر لعل نہرو یونیورسیٹی کے کچھ اساتذہ اور طلبہ نے مل جل کر سماج اور سیاست کی بدعنوانی پر سوال کھڑا کرنے کا فیصلہ کیا‘ اور فنون اور تھیٹر کو اس کے لیے ذریعہ بنایا تب قاءم ہوا بہروپ آرٹس گروپ· اس وقت سے یہ گروپ ناٹکون‘ پینٹنگس کی نماءشون‘ سیمینارون کے انعقادون‘ احتجاجی جلوسون وغیرہ کے ذریعہ ملک وسماج مین ہو رہی ناانصافیون٫ ظلم و تشدد٫ بد عنوانیون٫ سماجی نابربریون کے خلاف کہل کر صدا بلند کرنے مین مسلسل سرگرم ہے·

## بہروپ تھیٹر ڈاءجسٹ
بہروپ تھیٹر کی ایک اہم میگزین بھی شاءع کرتا ہے٫ جس کا ہر شمارہ کسی اہم موضوع پر مبنی ہوتا ہے٫ جس کا نام **بہروپ تھیٹر ڈاءجسٹ ** ہے· پہلے شمارے کا عنوان تھا **تھیٹر اور ساست٫** دوسرے کا **تھیٹر اور تنقید** اور تیسرے شمارے کا عنوان تھا **میرے قسم کا تھیٹر**·

چوتھا شمارہ **خواتین ڈراما نگار** زیرطبع ہے·

Page#bahroop

زمرہ:جلوہ گاہ
نمونہ اوسط

[بائیں|تصغیر|سرخ رنگ میں نمونہ جات کا "[Probability density function|احتمال کثافت دالہ" دکھایا ہے، جن کا اوسط 0.5 ہے۔ نیلے رنگ میں گیارہ مشاہدات کے "نمونہ اوسط" کا "احتمال کثافت تفاعل" دکھایا گیا ہے، جس کا اوسط بھی 0.5 ہے، مگر اوسط کے گِرد پھیلاؤ (یعنی معیاری انحراف) کم ہے۔]]
نظریہ احتمال میں مشاہدات (نمونہ جات) X_1, X_2, \cdots, X_N کا اوسط
:\bar{X} = \frac{1}{N} \sum_{i=1}^{N} X_i
*نمونہ اوسط* کہلاتا ہے۔ اگر مشاہدات X_1, X_2, \cdots, X_N کو آزاد اور ایک جیسے توزیع شدہ تصادفی متغیر سمجھا جائے جن (میں سے ہر ایک) کا اوسط \mu ہو اور معیاری انحراف \sigma، تو "نمونہ اوسط" \bar{X} بھی ایک تصادفی متغیر ہو گا جس کا اوسط
:E(\bar{X}) = \mu
اور معیاری انحراف
:\sqrt{\hbox{Var}(\bar{X})} = \frac{\sigma}{\sqrt{N}} 
ہو گا۔

### مثال
فرض کرو کہ آپ ایک گیند کو عمارت کی چھت سے گراتے ہو اور زمین کو چھونے تک کا وقت گھڑی کی مدد سے ناپتے ہو۔ اس ناپنے میں کچھ غلطی ہو گی۔ اس لیے بہتر ہے کہ آپ تجربہ کئی مرتبہ دہراؤ اور مشاہداتی وقتوں کا اوسط لے لو، جس سے ناپے وقت میں غلطی نسبتاً کم ہو گی۔

## مزید دیکھیے
* حساباتی اوسط
* مرکزی حد مسئلہ اثباتی
* کثیر اعداد کا قانون

زمرہ:احتمال نظریہ
زمرہ:اواسط
سہیل احمد

**سہیل احمد** (اصل نام: سہیل اصغر) ایک پاکستانی مزاح کار اور سٹیج اور ٹی وی اداکار ہیں۔ ان کی بنیادی وجہ شہرت لاہور میں تیار کیے جانے والے مزاحیہ سٹیج ڈرامے ہیں۔ سہیل احمد برجستہ مکالموں کی ادائیگی میں نام رکھتے ہیں۔ سٹیج ڈراموں میں زنانہ رقص کے بے باک ناقد ہیں۔ اور ان پر الزام لگایا گیا ہے کے انھوں نے خواتین رقاصاؤں اور ان کی تنظیم پر انتظامیہ کے چھاپوں میں اس کی مدد کی ہے

## ٹی وی دور
گو کہ سٹیج ڈراموں کے مداح سہیل احمد کو ایک مزاح کار کے طور پر جانتے ہیں تاہم ان کا ٹیوی پر بیشتر کام سنجیدہ نوعیت کا ہے خصوصاً پاکستان ٹیلی وژن پر زیادہ تر سنجیدہ اور منفی کرداروں میں نظر آئے ہیں۔ اس سلسلے میں بھی انھوں نے متنوع کرداروں میں طبع آزمائی کی ہے جن میں ایک کرائے کے قاتل سے لے کر جاگیر دار تک کے کردار شامل ہیں۔
## فلموگرافی
;نوٹ: یہ فہرست مکمل نہیں ہے۔
### سٹیج ڈرامے
* نظام سقا
* شرطیہ مٹھے
* کالی چادر
* کوٹھا
* اک تیرے صنم خانے میں
* بڑا مزہ آئے گا 1
* بڑا مزہ آئے گا 2
* میٹھی بریانی
* انداز اپنا اپنا
* ماہیا وے راتاں چھاننیاں
* نواب زادہ
### پاکستان ٹیلی وژن کے ڈرامے
* کاجل گھر
* دکھ سکھ
* حویلی
* دن
* ریزہ ریزہ
### دیگر
* 2 ٹوک (گفتگو کا شو)
* حسبِ حال
## مزید دیکھیے
* جنید اکرم بٹ

## حوالہ جات

زمرہ:اکیسویں صدی کے پاکستانی مرد اداکار
زمرہ:بقید حیات شخصیات
زمرہ:بیسویں صدی کے پاکستانی مرد اداکار
زمرہ:پاکستانی آزاد خیال
زمرہ:پاکستانی اداکار
زمرہ:پاکستانی ٹیلی ویژن اداکار
زمرہ:پاکستانی ٹیلی ویژن ہدایت کار
زمرہ:پاکستانی سٹیج اداکار
زمرہ:پاکستانی سنی
زمرہ:پاکستانی مرد اسٹیج اداکار
زمرہ:پاکستانی مرد ٹیلی ویژن اداکار
زمرہ:پاکستانی مزاح کار
زمرہ:پاکستانی مسلم شخصیات
زمرہ:پنجابی دورنما کے مرد اداکار
زمرہ:پنجابی شخصیات
زمرہ:تمغائے حسن کارکردگی وصول کنندگان
زمرہ:ستارۂ امتیاز وصول کنندگان
زمرہ:ضلع گوجرانوالہ کی شخصیات
زمرہ:کشمیری نژاد پاکستانی شخصیات
زمرہ:گوجرانوالہ کی شخصیات
زمرہ:لاہور کے مرد اداکار
زمرہ:لاہوری شخصیات
زمرہ:مزاح کار
زمرہ:ویکی ڈیٹا سے مطابقت رکھنے والی مختصر تفصیل
زمرہ:1960ء کی پیدائشیں

زمرہ:1963ء کی پیدائشیں
مقداریہ لونی حرکیات

**مقداریہ لونی حرکیات** (quantum chromodynamics) کو اختصار کے ساتھ م ل ح (QCD) بھی کہا جاتا ہے اور اس سے مراد ایک ایسے نظریے کی ہوتی ہے جس میں قوی تفاعل (strong interaction) کے پس منظر میں یہ کہا جاتا ہے کہ کوارک (quarks) کی لونی خصوصیات (color properties) اصل میں غرایات (gluons) کے زریعئے سے آپس میں بندھی ہوئی ہوتی ہیں۔ اس کو لونی حرکیات (chromodynamics) سے تشبیہ دینے کی وجہ یہ ہے کہ قوی تفاعل یعنی strong interaction کے لیے لونی قوت (color force) کی اصطلاح بھی استعمال کی جاتی ہے۔ اس بات کو یوں بھی کہا جا سکتا ہے کہ مقداری لونی حرکیات دراصل  قوی تفاعل  یا Strong interaction میں ایک نظریاتی علم ہے جو بطور خاص بنیادی ذرات کے  رنگ بار (color charge)  سے قربت رکھتا ہے۔ مقداری لونی حرکیا ت ایک خاص قسم کا مقداری میدانی نظریہ ہے جسے غیر ابیلیئن مقیاسی نظریہ (non-abelian gauge theory) کہا جاتا ہے اور اسے ذراتی طبیعیات کے معیاری نمونے کا ایک اہم حصہ تصور کیا جاتا ہے۔


زمرہ:ذراتی طبیعیات
زمرہ:نظریہ ساحہ مقداریہ
زمرہ:طبیعیاتی تصورات
زمرہ:ویکی ڈیٹا سے مختلف مختصر وضاحت
زمرہ:نقائص حوالہ: آرخائیو
نحیف تفاعل

**نحیف تفاعل** (weak interaction) دراصل چار فطرت میں پائے جانے والے بنیادی ذرات کے بنیادی تفاعلات (fundamental interaction) میں سے ایک تفاعل ہے۔ اس کو نحیف قوت اور بعض اوقات نحیف مرکزی قوت بھی کہا جاتا ہے۔  ذراتی طبیعیات  کے معیاری نمونہ میں یہ تفاعل یا interaction دراصل ثقیل W اور Z بوسون ذرات کے تبادلے کے نتیجے میں ظاہر ہوتا ہے۔ اس کا سب سے نمایاں مشاہدہ  بیٹا تنزل  اور اس سے وابستہ تابکاری میں کیا جا سکتا ہے جو ایک جوہر کے مرکزے میں موجود تعدیلے یا neutrons میں واقع ہوتا ہے۔ یہاں نحیف کا لفظ اختیار کرنے کی وجہ یہ ہے کہ اس تفاعل کی میدانی طاقت،  قوی تفاعلات  یا Strong interaction کے مقابلے میں  1013  کم ہوتی ہے۔

## مزید دیکھیے
* غرایے (gluons)
* نوریے (photons)
* تعدیلے (neutrons)

زمرہ:برقی نحیف نظریہ
زمرہ:نویاتی طبیعیات
زمرہ:طبیعیاتی تصورات
حساباتی اوسط

ریاضیات اور احصاء میں **حساباتی اوسط** کو سادہً **اوسط** بھی پکارتے ہیں اور یہ اعداد کے طاقم کے مرکزی رحجان کی نشان دہی کرتا ہے۔ نظریہ احصاء میں اسے نمونہ اوسط بھی کہتے ہیں۔

حقیقی اعداد \{a_1,\ldots,a_n\} کا حساباتی اوسط *A* یوں تعریف ہوتا ہے:
:A:=\frac{1}{n}\sum_{i=1}^{n} a_i
مثلاً تین اعداد 10،  -5.5  اور 4.5، کا حساباتی اوسط
: \frac{10 + (-5.5) + 4.5}{3} = 3
ہے (تمام اعداد کو جمع کر کے حاصل جمع کو اعداد کی تعداد سے تقسیم کیا گیا ہے)۔

## مزید معلومات
* نمونہ اوسط
* ہندسی اوسط

زمرہ:ابتدائی ریاضیات
زمرہ:اواسط
عرصۂ حیات

**عرصۂ حیات** کو مدت حیات بھی کہتے ہیں اور انگریزی میں ان الفاظ کو بالترتیب lifetime اور lifespan کہا جاتا ہے، یعنی علمی و سائنسی مضامین میں یہ الفاظ ایک دوسرے کے متبادل کا درجہ رکھتے ہیں۔ عرصۂ حیات سے مراد کسی بھی شے (جاندار یا غیرجاندار) کے لیے اس مدت یا دورانیہ کی ہوتی ہے کہ جب تک وہ فعال رہے یا کم از کم اپنا وجود اس صورت میں برقرار رکھ سکے جس کی اس سے فطری طور پر توقع کی جاتی ہو۔ سادہ سے الفاظ میں یوں کہ سکتے ہیں کہ کسی بھی شے کے وجود میں آنے (مثال کے طور پر انسان کی پیدائش) سے لے کر اس کے فنا ہوجانے (مثال کے طور پر انسان کی موت) تک کا عرصہ اس کا عرصۂ حیات کہلایا جائے گا۔

## مزید دیکھیے
* دور حیات (Life cycle)

زمرہ:ضد ابہام صفحات
دور حیات

LIFE CYCLE

## مزید دیکھیے
* عرصۂ حیات (Life span)

زمرہ:تولید
زمرہ:حیاتیات
زمرہ:طفیلیات
زمرہ:کامنز زمرہ جس کا ربط ویکی ڈیٹا پر ہے
مرکزی حد مسئلہ اثباتی

[بائیں|تصغیر|فرضی سرخ لکیر کو "دائیں سے بائیں" عبور کرنے والے ہوا کے [سالمہ|سالمات اور "بائیں سے دائیں" عبور کرنے والے سالمات کی تعداد کا فرق، (کسی مقررہ دورانیہ میں) ایک تصادفی متغیر ہے، جس کی توزیع مسئلہ اثباتی کی رو سے "معمول توزیع" ہو گی۔]]
احتمال نظریہ میں یہ مسئلہ اثباتی بنیادی اہمیت رکھتا ہے۔ اس کا بیان ہے کہ بہت سے آزاد تصادفی متغیروں کی جمع سے بننے والے تصادفی متغیر کی توزیع تقریباً معمول توزیع ہو گی۔ اس خاصیت کی وجہ سے قدرت کے بہت سے مظہر جو بہت سے آزاد سازندہ کی تفاعل سے وجود میں آتے ہیں، معمول توزیع کے حامل ہوتے ہیں۔ تصویر میں ہوا کے سالمات دکھائے گئے ہیں جو حرارت کی وجہ سے بے ڈھنگی اطراف میں سفر کرتے ہیں، ایک دوسرے سے یا دیواروں سے ٹکرا کر سمت تبدیل کرتے رہتے ہیں۔ تصویر میں فرضی سرخ لکیر کو "دائیں سے بائیں" عبور کرنے والے ہوا کے سالمات اور "بائیں سے دائیں" عبور کرنے والے سالمات کی تعداد کا فرق، (کسی مقررہ دورانیہ میں) ایک تصادفی متغیر ہے۔ اس تصادفی متغیر کی توزیع مسئلہ اثباتی کی رو سے "معمول توزیع" ہو گی، جس کا اوسط صفر ہے۔ اگر ہوا کا درجہ حرارت بڑھایا جائے تو تصادفی متغیر کے تفاوت میں اضافہ ہو گا۔
## بیان (آزاد اور ایک جیسے توزیع شدہ)
اگر X_1, X_2, \cdots, X_n آزاد اور ایک جیسے توزیع شدہ تصادفی متغیر ہوں، جن میں سے ہر کا اوسط \mu اور معیاری انحراف \sigma ہو \ (\sigma، تو تصادفی متغیر
:\frac{X_1+ X_2+ \cdots + X_n -n \mu}{\sqrt{n}\sigma}
کی توزیع تقریباً معمول توزیع ہو گی۔ یعنی کسی بھی اصل اعداد *a* اور *b* کے لیے (a)
:\lim_{n \to \infty} \Pr\left(a \le \frac{(X_1+ X_2+ \cdots + X_n -n \mu)}{\sqrt{n}\sigma} \le b \right) = \Phi(b) - \Phi(a)
جہاں
:\Phi(x) = \frac{1}{\sqrt{2 \pi}}\int_{-\infty}^{x} \exp\left(-\frac{y^2}{2}\right) dy
معیاری معمول تَراكُمی توزیع احتمال فنکشن ہے۔

## مزید دیکھیے
* نمونہ اوسط
* کثیر اعداد کا قانون

زمرہ:احتمال نظریہ
زمرہ:ویکی ڈیٹا سے مختلف مختصر وضاحت
زمرہ:احتمال و احصاء
زمرہ:عشوائی عملیت
زمرہ:نارمل تقسیم
زمرہ:شماریات
حر پیما

**حَر پیما** یا **حرارت پیما**  یا **محرار** (عربی) ایک ایسی اختراع ہے جو درجۂ حرارت کی پیمائش کے لیے استعمال کی جاتی ہے۔ اِس اختراع میں اُصولی طور پر ایک ایسا مادہ (substance) کام میں لایا جاتا ہے جس کی کوئی نا کوئی طبیعیاتی خصوصیت، درجۂ حرارت پر انحصار رکھتی ہو یعنی درجۂ حرارت کی تبدیلی پر تغیر پزیر ہوا کرتی ہو۔ حر کا لفظ عام طور پر اردو کی کتب میں حرارت کی علامت کے طور پر آتا ہے جیسا کہ حرحرکیات اور اسی طرح پیما کا لفظ پیمائش کی علامت کے طور پر آتا ہے جیسے ہواپیما وغیرہ۔

زمرہ:اطالوی ایجادات
زمرہ:اٹھارویں صدی کی متعارفات
زمرہ:پیمائشی آلات
زمرہ:تیمارداری
زمرہ:درجہ حرارت
زمرہ:سترہویں صدی کی متعارفات
زمرہ:کیمیا
زمرہ:ولندیزی ایجادات
زمرہ:طب
زمرہ:طبیعیات
زمرہ:ٹیکنالوجی
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
بولونیا

**بلونیا**(اطالوی: Bologna) شمالی اطالوی علاقہ ایمیلیا رومانیا کا صدر مقام ہے، جو دریائے پوہ اور آپینین کی پہاڑیوں کے درمیان دریائے رینو اور دریائے ساوینا کے درمیان واقع ہے۔ یہاں دنیا کے قدیم ترین جامعات میں سے ایک جامعہ بولونیا (Università di Bologna) واقع ہے، جو 1088ء میں تعمیر کی گئي تھی۔ معیار زندگی کے حساب سے بلونیا کا شمار اٹلی کے ترقی یافتہ ترین شہروں میں ہوتا ہے۔

## تاریخ

بلونیا کی بنیاد ایسٹروکسن قبائل نے تقریبا 534 قبل مسیح میں فیلسینا کے نام سے رکھی جہاں کے پہلے آبادکاروں میں ولانوین کسان اور گلہ بان تھے۔ جوتھی صدی قبل مسیح میں اسے بوعی قبائل نے فتح کیا جنسے رومی کالونی کے قدیم نام بونونیا کی بنیاد پڑی۔ رومی دور میں شہر کی آبادی بارہ ہزار سے تیس ہزار کے لگ بھگ رہی اور اس کا شمار سلطنت کے اہم ترین شہروں میں ہوتا تھا اور اس کو کو رومی دور کے پانچ امیر ترین شہروں میں شامل کیا جاتا تھا۔ تاہم کلادیوس (Tiberius Claudius Caesar Augustus Germanicus )۔ (10 قبل مسیح تا 54ء) کے دور میں آگ نے شہر کو خاکستر کر دیا جس کی تعمیر نو بعد کے آنے والے فرماروا نیرو (Nero) نے پانچیویں صدی عیسوی میں کی۔

## ثقافت

29 مئی 2006ء کو یونیسکو کی جانب سے بولونیا کو موسیقی کا شہر قرار دیا گیا، جو یہ لقب حاصل کرنے والا اٹلی کا پہلا شہر ہے۔

## آمدورفت

ہوائي سفر کے ضروریات کو پورا کرنے کے لیے بلونیا کو جولیعیلمو مارکونی بین الاقوامی ہوائی اڈے (Guglielmo Marconi International Airport) کے خدمات حاصل ہیں جس کے رن وے کو 2004ء میں وسیع کر کے بڑے جہازوں کی آمدورفت کے لیے موزوں بنایا گیا۔ ہوائی اڈے کو اٹلی کا پانچواں مصروف ترین اڈا تصور کیا جاتا ہے۔

بلونیا مرکزی ریلوے اسٹیشن کا شمار اہم سٹیشنوں میں کیا جاتا ہے جس کی وجہ شہر کا محل وقوع ہے۔ اور اس کا سامان کی ترسیل کے اڈے سان دوناتو اٹلی کا سب سے بڑا اڈا ہے۔

## طرزآبادی

2004ء کے اعدادوشمار کے مطابق شہر کی آبادی 943,983 تھی جس میں 94.09 فیصد اطالوی نزاد اور 5.91 فیصد غیر ملکی مہاجر ہیں۔ اہم غیر ملکی مہاجرین میں یورپی ممالک کے رومانیہ، البانیہ اور یوکرائن کے مہاجر، افریقی مہاجرین میں زیادہ تر شمالی افریقی عرب اور بڑھتی ہوئي ایشیائي مہاجر آبادی میں فلپائن اور چین کے مہاجر شامل ہیں۔ بقیہ مہاجرین کا تعلق امریکی ممالک سے ہے۔

## بیرونی روابط
* باضابطہ ویب گاہ
* تصاویر
* Virtus بلونیا باضابطہ ویب گاہ
* Fortitudo بلونیا باضابطہ ویب گاہ
* بولونیا تصاویر
* بلونیا فیعرہ کی تاریخ
* بلونیا فلم بندی

زمرہ:530 ق م کی دہائی
زمرہ:ایمیلیا رومانیا
زمرہ:اطالیہ کے شہر
زمرہ:اطالیہ میں یونیورسٹی شہر
زمرہ:بلونیا
زمرہ:پاپائی ریاستیں
زمرہ:صوبہ بلونیا
زمرہ:یورپ میں 530 ق م کی دہائی
زمرہ:اطالیہ میں چھٹی صدی ق م کی تاسیسات
زمرہ:ویکی ڈیٹا سے مطابقت رکھنے والی مختصر تفصیل
زمرہ:چھٹی صدی ق م کی تاسیسات
مطب

**مطب** (کلینک / clinic) ایک ایسی طبی یا حکمتی سہولت کو کہا جاتا ہے کہ جو شفاخانے (hospital) سے چھوٹے پیمانے پر جاری کی جاتی ہے اور اس میں عام طور پر کوئی ایک طبیب (orthodox physician) یا حکیم (herbal physician) اور بعض صورتوں میں طبیبوں یا حکیموں کا ایک گروہ طبی سہولیات کی فراہمی کا وسیلہ ہوا کرتا ہے۔

زمرہ:علوم صحت وطب
زمرہ:ویکی ڈیٹا سے مطابقت رکھنے والی مختصر تفصیل
زمرہ:نگہداشت صحت کی سہولیات کی اقسام
صدا بندی

تسجیل و نوپیداوار آواز سے مراد آواز کو محفوظ (یعنی اس کی تسجیل (recording)) کرنے اور پھر بوقت ضرورت اس کو دوبارہ پیدا (یعنی نوپیداوار (reproduction) کرنے کی ہوتی ہے۔ اس کو بعض اوقات سماعیہ (آڈیو / audio) بھی کہا جاتا ہے اور سماعیہ کی تعریف یوں کی جا سکتی ہے کہ سماعیہ، کسی بھی قابلِ سماعت آواز سے پیدا ہونے والے اس ادراک (cognition) کو کہا جاتا ہے جس سے دماغ میں اس آواز کی کیفیت کے بارے میں کوئی تاثر یا آگاہی (perception) نمودار ہوتی ہو۔


زمرہ:آواز پیداکاری طرزیات
زمرہ:صوتی ہندسیات
زمرہ:میڈیا ٹیکنالوجی
زمرہ:طرزیات آواز
زمرہ:صوتی طرزیات
سماعیہ

سننے کے قابل

سماعتی

سماعت کے قابل یا قابلِ سماعت

**Audible**

زمرہ:سمعیات

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
طبیب

[تصغیر|طبیب نامی [لیوک فلڈس کی ایک نقاشی]]

**طبیب**  حاملِ طب کو کہتے ہیں۔ لفظ ِ "طب "قدیم قبطی زبان کا لفظ ہے، جس کے معنی حیران کن عمل یا جادو کے ہیں۔ اس کی باقاعدہ تعلیم بقراط 460 – c. 370 BC کے دور سے شروع ہوئی۔ اور یونانی حکماءواضح طور پر ان سے متاثر نظر آتے ہیں۔ کتابی شکل میں طبی تحقیق کا اآغاز امحو طب( جو ہرمس اول یاحضرت ادریس کے شاگرد تھے) سے ہوا۔
طب کی تعلیم کا دوسرا سنہرا دور عرب لوگوں سے تشکیل پایا۔ اور پھر مسلم فلاسفہ اور اطبا نے اس فن کو کمال، فن تک پہنچادیا۔ اور ذکریا رازی، ابن سینا، ابو ریحان البیرونی، ابو القاسم زہراوی جیسے نابغہ روزگار اشخاص پیدا ہوئے۔ مسلم اطبا کے دور میں خلیفہ ہارون الرشید نے پہلی مرتبہ ایک عزیز کی ادویاتی موت کے بعد امتحانی کمیٹی بنائی۔ جو ہر طبیب کا امتحان لینے کے بعد اس کو مطب کی اجازت دیتی تھی۔

مسلمانوں کے علمی زوال کے بعد کیمیکل ادویاتی طرز عمل وجود میں آیا جس کو برطانوی سامراج نے دنیا میں پھیلایا۔ جب پوری دنیا ان کیمیائی زہروں کے برے اثرات سے آشنا ہو گئی تو پھر سے قدرتی ادوایات کی طرف لوٹ آئی۔ تب اس کا نام ہربل میڈیسن رکھ دیا گیا۔ اور آج پوری دنیا میں اسی طرز تعلیم کو عام کر دیا گیا ہے۔ اگر چہ تعلیم یونانی طب کے فلسفہ کے مطابق نہیں ہے مگر طرز عمل وہی ہے۔

اس وقت قدیم طب یونانی چند ملکوں میں اپنے مکمل فلسفہ کے ساتھ پڑھائی جاتی ہی ہے جن سر فہرست ہندوستان ہے۔ دوسرے نمبر پرپاکستان ہے جہاں طب یونانی کی باقاعدہ تعلیم وزارت صحت کے فراہم کردہ ضابظہ اخلاق کے مطابق دی جاتی ہے۔ چار سالہ اور پانچ سالہ کورسز ہیں جو Fsc Pre Medical کے بعد شروع ہوتی ہے۔

برِ صغیر میں حکیم کالفظ بھی طبیب کے لیے استعمال ہوتا ہے مگر اس کے لیے اردو کا لفظ " طبیب " ہی مناسب ہے، کیونکہ حکیم دانشور کو کہتے ہیں۔ ڈاکٹر اس کا مترادف ہے۔

## حوالہ جات

زمرہ:اطبا
زمرہ:پیشے
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
حکیم

**حکیم** طب یونانی کے ماہرین و اطبا کے لیے استعمال ہوتا ہے۔ موجودہ دور میں فاضل طب و جراحت (تین سالہ) یا بیچلر آف ایسٹرن میڈیسن اینڈ سرجری (پانچ سالہ) کے حامل شخص کو حکیم کہا جاتا ہے جبکہ عورت کو طبیبہ کہا جاتا ہے۔
ڈاکٹر

* طب و حکمت سے متعلق دیکھیے طبیب اور حکیم
* اسناد تعلیم کے لحاظ سے دیکھیے علمائی (doctorate)
* علمائی کے درجے پر فائض ہونے والی شخصیت کے لیے دیکھیے علّامہ (علامۂِ فلسفہ)

زمرہ:خاندانی ناموں والے ضد ابہام صفحات
معالج

**معالج** (تھراپسٹ / therapist) کسی بھی ایسی شخصیت کو کہا جاتا ہے جس نے جانداروں (بشمول انسان، حیوان و نباتات) کو معالجہ فراھم کرنے کی باقاعدہ تعلیم حاصل کی ہو اور اس معالجے کی فراھمی کی سند و اجازہ رکھتا ہو۔
* طب مروجہ (Orthodox medicine) کو معالجہ کے طور استعمال کرنے والے معالج کے لیے دیکھیے طبیب (Doctor)۔
* طب یونانی (Yunani medicine) کو معالجہ کے طور استعمال کرنے والے معالج کے لیے دیکھیے حکیم (Hakeem)۔
* نباتی طب (Herbal medicine) کو معالجہ کے طور استعمال کرنے والے معالج کے لیے دیکھیے حکیم (Hakeem)۔
* معالجہ المثلیہ (Homeopathic medicine) کو معالجہ کے طور استعمال کرنے والے معالج کے لیے دیکھیے معالج مثلیہ (Homeopath)۔
* معالجۂ اخلافیہ (Allopathic medicine) کو معالجہ کے طور استعمال کرنے والے معالج کے لیے دیکھیے معالج اخلافیہ (Allopath)۔
* معالجۂ طبیعیہ (Physiotherapy) کو معالجہ کے طور استعمال کرنے والے معالج کے لیے دیکھیے معالج طبیعی (Physiotherapist)۔
* طب اسنان (Dental medicine) کو معالجہ کے طور پر استعمال کرنے والے معالج کے لیے دیکھیے معالج اسنان (Dentist)۔

زمرہ:علوم صحت وطب
زمرہ:طب متبادل
جولیعیلمو مارکونی بین الاقوامی ہواگاہ

[تصغیر|300px|[جولیعیلمو مارکونی بین الاقوامی ہوائی اڈے , بلونیا، اٹلی]]

گوگلیے لمو مارکونی بین الاقوامی ہوائی اڈا یا بلونیا ائر پورٹ (اطالوی: Aeroporto di Bologna)  اطالوی شہر بلونیا کو ہوائی سفر کی سہولیات فراہم کرنے والا بین الاقوامی ائرپورٹ ہے۔ ہوائی اڈا بلونیا شہر سے 6 کلومیٹر شمال مغرب میں واقع ہے اور میلان سے اس کا فاصلہ 200 کلومیٹر ہے۔

ہوائي اڈے کا نام نوبل انعام یافتہ اطالوی الیکٹریکل انجینئر گوگلیےلمو مارکونی (مارکونی) کے نام پر رکھا گیا ہے۔

## بیرونی روابط
* بلونیا ہوائي اڈا (انگریزی، باضابطہ ویب گاہ)

زمرہ:ایمیلیا رومانیا
زمرہ:اٹلی کے ہوائی اڈے
زمرہ:بلونیا
زمرہ:بولونیا میں عمارات و ساخات
زمرہ:ویب آرکائیو سانچے مع وے بیک روابط
زمرہ:کامنز زمرہ جس کا ربط ویکی ڈیٹا پر ہے
زمرہ:صفحات مع گراف
زمرہ:ویکی ڈیٹا سے مختلف مختصر وضاحت
زمرہ:1933ء میں قائم ہونے والے ہوائی اڈے
زمرہ:1933ء میں اطالیہ
دریائے پو

تصغیر|300px|دریائے پو

دریائے پو (اطالوی: Po)  شمالی اٹلی کا دریا ہے، جس کی لمبائی 652 کلومیٹر اور رقبہ 71000 مربع کلومیٹر ہے۔ اور اس کو اٹلی کا سب سے لمبا دریا تصور کیا جاتا ہے۔

بہاو کے دوران یہ اٹلی کے کئی اہم شہروں سے گزرتا ہے، جن میں تورین اور لمبارڈی علاقہ میں میلان (قریب سے ) شامل ہیں۔ ان کے علاوہ دریا مختلف اطالوی علاقوں کے درج ذیل صوبوں میں سے گزرتا ہے۔

پیعیمونتے میں۔ صوبہ کونیو، صوبہ تورین، صوبہ ورچیلی اور صوبہ الساندریا

لومبارڈی میں۔ صوبہ پاویہ، صوبہ لودی، صوبہ کریمونہ اور صوبہ مانتووا

ایمیلیا رومانیا میں۔ صوبہ پیاچنزہ، صوبہ پارمہ، صوبہ ریجیو میلیا اور صوبہ فیریرا

وینیتو میں۔ صوبہ روویگو

زمرہ:اطالیہ کے دریا
زمرہ:دریا
زمرہ:اطالیہ کی آب راہیں
زمرہ:پو طاس
مجمع الجزائر

تصغیر|مجمع الجزائر
*مجمع الجزائر*  (یونانی: Αρхιπέλαγος) جزیروں کے سلسلے یا گچھوں کو کہتے ہیں جو سمندر میں بکھرے ہوتے ہیں۔ لفظ آرکیپیلاگو یونانی الفاظ آرکی (arkhi) مطلب لیڈر یا سربراہ اور پیلاگوس (pelagos) مطلب سمندر سے مل کر بنا ہے جو ابتدائی طور پر بحیرہ ایجیئن (Aegean Sea) کے لیے استعمال کیا جاتا تھا جو بعد میں بحیرہ ایجیئن میں واقع جزائر (Aegean Islands) کے لیے استعمال کیا جانے لگا کیونکہ بحیرہ ایجیئن میں بہت زیادہ جزائر واقع ہیں۔ آج کل آرکیپیلاگو (archipelago) عمومی طور پر کسی بھی سمندر میں واقع جزائر کے مجموعہ کے لیے استعمال کیا جاتا ہے۔

آرکیپیلاگو یا جزائر کے یہ گچھے عام طور کھلے سمندر میں ملتے ہیں جو کسی بھی قدرتی عمل جیسے کہ آتش فشانی عمل کے نتیجہ میں وجود آئے ہیں اور یہ مٹی، چٹانوں وغیرہ پر مشتمل ہو سکتے ہیں۔

دنیا کی پانچ بڑی اور جدید سلطنتیں جو جزائر کے مجموعے یا آرکیپیلاگو پر مشتمل ہیں ان میں جاپان، فلپائن، نیوزی لینڈ، انڈونیشیا اور برطانیہ شامل ہیں۔

زمرہ:انگریزی اصطلاحات
زمرہ:بحریاتی اصطلاحات
زمرہ:جزائر
زمرہ:جغرافیائی اصطلاحات
زمرہ:ساحلی و سمندری تغیرات
زمرہ:غیر اردو لسانی اصطلاحات
زمرہ:کامنز زمرہ جس کا ربط ویکی ڈیٹا پر ہے

زمرہ:ویکی ڈیٹا سے مطابقت رکھنے والی مختصر تفصیل
زمرہ:یونانی اصطلاحات

زمرہ:مجمع الجزائر
زمرہ:یونانی مستعار الفاظ
وینس مارکو پولو ہوائی اڈا

**وینس مارکو پولو ہوائی اڈا** یا **وینس مارکو پولو ہواگاہ** (اطالوی: Aeroporto "Marco Polo" di Venezia)  اطالوی مین لینڈ میں اطالوی شہر وینس کے نذدیک واقع کمونے (قصبہ) میں واقع ہے۔ ہوائی اڈے کو مشہور اطالوی سیاح مارکوپولو کے نام پر مارکو پولو بین الاقوامی ہوائی اڈا کہتے ہیں۔ اس کا شمار شمالی اٹلی کے تین مصروف ترین ہوائی اڈوں میں ہوتا ہے، بقیہ دو میلان کے نزدیک واقع مالپینسا اور لیناتے ہیں۔

ہوائی اڈے آمد کے لیے قریبی ریلوے اسٹیشن وینس میسترے سے ریل گاڑی اور وینس پیازالے روما سے بس اور پیاسا سان روکو سے واٹر ٹیکسی کی سہولت دستیاب ہے۔

زمرہ:اٹلی کے ہوائی اڈے
زمرہ:وینیتو
زمرہ:وینیزیا
زمرہ:کامنز زمرہ جس کا ربط ویکی ڈیٹا پر ہے
زمرہ:مارکو پولو
زمرہ:صفحات مع گراف
زمرہ:ویکی ڈیٹا سے مطابقت رکھنے والی مختصر تفصیل
زمرہ:1961ء میں قائم ہونے والے ہوائی اڈے
زمرہ:وینس میں عمارات و ساخات
زمرہ:1961ء میں اطالیہ
زمرہ:وینس
زمرہ:ہوائی اڈے